open-index/open-wikipedia-markdown huggingface dataset:
Nazarė (reikšmės)

**Nazarė** ( = Nazaretas) gali reikšti šias vietoves:
* Nazarė – miestas Portugalijoje;
* Gafanja da Nazarė – miestas Portugalijoje;
* Nazarė – miestas Brazilijoje, Bahijoje;
* Nazarė – miestas Brazilijoje, Tokantinse;
* Nazarė Paulista – miestas Brazilijoje, San Paulo valst.;
* Nazare da Mata – miestas Brazilijoje, Pernambuke;
* Nazare do Pjaujis – miestas Brazilijoje, Pjaujyje;
* Brežinjo de Nazarė – miestas Brazilijoje, Tokantinse.
Sanlukar de Barameda

**Sanlukar de Barameda** () – miestas pietvakarių Ispanijoje, Andalūzijoje, 52 km į šiaurę nuo Kadiso, 119 km nuo Sevilijos, prie Viduržemio jūros Kadiso įlankos, Gvadalkivyro estuarijos kairiajame krante.

Svarbus jūrų uostas (išvežamos daržovės, apelsinai, vykdoma žvejyba, yra karinė bazė, jachtų prieplauka), geležinkelis į Kadisą, plentas į Cheres de la Fronterą. Svarbus kurortas Saulės krante (*Costa de la Luz*). Apylinkėse auginamos vynuogės, citrusai, javai. Mieste gaminamas baltasis Andalūzijos vynas *Manzanilla*.

Yra XV a. Medinos‑Sidonijos kunigaikščių rūmai (dabar dailės muziejus, miesto archyvas), XIV a. Švč. Dievo Motinos bažnyčia, jūrų muziejus. Rugpjūtį (nuo 1845 m.) vyksta kasmetinės tarptautinės raitelių lenktynės Sanlukar de Baramedos paplūdimiu. Į šiaurę nuo miesto prasideda Donjanos nacionalinis parkas.

## Istorija
Antikoje dabartinio miesto vietoje buvo Eburos ar Eboros miestas ir šventykla (*Luciferi Fanum*). Rastas didelis Eboros lobis su aukso dirbiniais. Arabų valdymo laikotarpiu (nuo 711 m.) miestas vadintas Masaguedu, IX a. jį puldinėjo vikingai. 1248 m. miestą užkariavo Kastilijos karalius Ferdinandas III, bet krikščionys galutiniai įsitvirtino tik 1264 m., numalšinus vietos mudecharų sukilimą.

XV–XVI a. Sanlukar de Barameda tapo vienu svarbiausių Ispanijos ir Viduržemio jūros pakrančių uostų. Iš Sanlukar de Baramedos uosto 1498 m. į savo trečiąją kelionę per Atlanto vandenyną išplaukė Kristupas Kolumbas, o 1519 m. – Fernando Magelano ekspediciją į kelionę aplink pasaulį. 1522 m. į šį uostą sugrįžo vienintelis Magelano ekspedicijos laivas „Viktorija“. 1572 m. išplaukė Panfilo de Narvaeso ekspedicija į Floridą, taip pat iš čia į Ameriką plaukė ir kiti konksitadorai. Miesto strateginė reikšmė smuko 1711 m., perkėlus Ispanijos karalystės prekybos su užjūrio kraštais namus iš Sevilijos į Kadiso uostą. 1833 m. Sanlukar de Barameda prijungta prie Kadiso provincijos. Nuo XIX a. miestas ėmė plėtotis kaip kurortas (pradžioje – aristokratų poilsio vieta, vėliau – turistinis objektas).

## Galerija

Vista barrio alto sanlúcar barrameda nuevo.jpg|Senamiestis
Callejeando por Sanlúcar (31578025975).jpg|Senamiesčio gatvelė
Castillo Santiago Sanlucar.JPG|Tvirtovė
Palacio ducal medina sidonia sanlúcar barrameda 1.jpg|Kunigaikščių rūmai


## Šaltiniai
Šauklių liepa

**Šauklių liepa** – išskirtinė liepa, auganti Šauklių kaime, Mosėdžio seniūnijoje, Skuodo rajone, gyvenvietės pietinėje dalyje, prie pagrindinės gatvės (kelio ), ties Mosėdžio g. 95, už 200 m į šiaurės rytus nuo Šauklių akmens.

Medis yra botaninis gamtos paveldo objektas, paskelbtas saugomu Skuodo rajono savivaldybės tarybos 2019 m. lapkričio 28 d. sprendimu Nr. T9-182. Liepa auga prie pat gatvės, šalia sodyboje telkšančio tvenkinuko. Liepa sveika, su laja nuo pat žemės, apie 2 m aukštyje besišakojančiais trimis kamienais. 

## Duomenys

* Medžio rūšis – mažalapė liepa (*Tilia cordata* Mill.)
* Kamieno apimtis 1,3 metro aukštyje – 5,05 m
* Kamienų skaičius – 3, šakojasi apie 2 m aukštyje 
* Medžio aukštis – ?
* Laja – nuo pat žemės
* Amžius – ?

## Nuorodos

* Saugomų teritorijų valstybės kadastras . *stk.am.lt*
HD 147513 b

**HD 147513 b** – egzoplaneta, skriejanti apie geltonąją nykštukę HD 147513, esančią Skorpiono žvaigždyne. Nuo Saulės sistemos nutolusi apie 42,1 šviesmečio (12,9 parseko).

HD 147513 b yra dujinė milžinė. Planetos masė siekia 1,21 Jupiterio masės (385 kartus masyvesnė už Žemę), o spindulys – apytikriai 1,22 karto didesnis nei Jupiterio. Apie savo žvaigždę planeta apskrieja per 528,4 (± 6,3) paros, jos orbitos didysis pusašis – 1,32 av, o ekscentricitetas – 0,26 (± 0,05).

Apie HD 147513 b atradimą pranešta 2003 m. Planeta aptikta Čilėje esančioje La Siljos observatorijoje, taikant radialinių greičių metodą. HD 147513 (arba HR 6094) sistemą sudaro dvi žvaigždės – į Saulę panaši geltonoji nykštukė ir baltoji nykštukė. HD 147513 b yra vienintelė šioje sistemoje atrasta egzoplaneta.

## Šaltiniai
Skuodo muziejus

**Skuodo muziejus** – krašto muziejus, įsikūręs buvusio Skuodo dvaro patalpose, Šaulių g. 3. Tai savivaldybės biudžetinė įstaiga, renkanti ir sauganti krašto kultūros istoriją ir paveldą atspindinčias muziejines vertybes. Greta plyti senoji miesto turgaus aikštė, parke stūkso buvusi rusų cerkvė.

## Istorija

Muziejininkytė Skuode turi senas tradicijas. Kraštotyrininkas, muziejininkas Juozas Petrulis prieškaryje rengė ekspedicijas po Žemaičių kraštą. Išliko jo dienoraščio įrašas, jog 1926 m. Skuode pažangaus jaunimo organizacija „Ratelis” organizavo muziejų, pavadintą Žemaičių muziejumi. Čia buvo sukaupta apie 250 etnografijos, archeologijos ir kitų eksponatų. Vėliau muziejaus kolekciją ėmė globoti vietos progimnazija ir vadinosi Progimnazijos muziejumi. Manoma, kad saugotos vertybės vėliau galėjo žūti per karus, patyrė kitų negandų. Bandymų įkurti muziejų mieste būta ir vėliau. Įvairiems tikslams tarnavę kraštotyros ir panašūs muziejėliai ar kampeliai veikė miesto mokyklose, kai kuriose didesnėse įstaigose.

Šiuo metu veikiantis muziejus įsteigtas 1991 m. gruodžio 30 d. Skuodo rajono valdybos potvarkiu. Savo veiklą pradėjo ir duris pirmiesiems lankytojams atvėrė 1992 m. rugpjūčio mėnesį. Pirmasis vadovas buvo muziejininkas Evaldas Razgus, nuo 1997 m. – Irena Marcinkevičienė, 2002 m. – Aldona Ozolienė.

## Veikla

Muziejus turi sukaupęs apie 16 tūkst. eksponatų, tarp kurių daugiausiai etnografinių, istorinių, tautodailės eksponatų. Archeologinė ekspozicija turtinga radinių iš Apuolės, Klaišių ir kitų krašto piliakalnių ir kapinynų. Eksponatų fonde saugomos išeivijos lietuvių dovanos: Danos Binkis dovanotos jos tėvo L. Bertašiaus 1920–1930 m. Skuodo miesto fotografijos ir medaliai, Magdalenos Birutės Stankūnienės (1925-2017) iš Čikagos paveikslų kolekcija. 

Muziejuje veikia nuolatinės ekspozicijos: „Skuodo miesto formavimosi istorija", „Žemaitiška troba", „Skuodo sportinės veiklos istorija", „Senieji kaimo amatai ir moterų darbai". Nuolatinėse ekspozicijose vyksta edukaciniai užsiėmimai su mokiniais, jiems patrauklia forma pristatant krašto istoriją. Rengiamos proginės ekspozicijos ir parodos iš sukauptų muziejaus fondų. Parodose pristatomos tautodailės ir profesionaliojo meno kūrėjų darbai, dalyvaujant Skuodo kultūros ir švietimo įstaigoms, meno kolektyvams.
  
## Šaltiniai

## Nuorodos

* Muziejaus internetinė svetainė
* Lietuvos muziejai. Skuodo muziejus
El Mokawloon SC

**Al Mokawloon Al Arab Sporting Club**, o trumpiau **Al Mokawloon Al Arab SC** – Egipto futbolo klubas, įsikūręs Kaire. 

## Istorija
Klubas buvo suformuotas 1973 m. 2018–2019 m. rungtyniavo Premjer lygoje, kurioje užėmė penktą vietą. 2023–2024 m. sezone liko septynioliktoje vietoje ir iškrito į žemesnį divizioną. 2024–2025 m. sezone Antrame divizione A tapo nugalėtojais ir pateko į pajėgiausią šalies futbolo lygą. Nuo 2025–2026 m. sezono varžėsi Egipto Premjer lygoje.

## Pasiekimai

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia geltona juoda apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* TRANSFERMARKT
* Globalsportsarchive
Misr Lel-Makkasa SC

**Misr Lel Makkasa Sporting Club** – Egipto futbolo klubas, įsikūręs Fajume. 

## Istorija
Klubas buvo suformuotas 1937 m.

2018–2019 m. sezone rungtyniavo Premjer lygoje ir užėmė šeštą vietą.

## Pasiekimai

## Sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia mėlyna žalia apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* TRANSFERMARKT
* Globalsportsarchive
Smouha SC

**Smuchos sporto klubas**, o angliškuose šaltiniuose žinomas kaip **Smouha Sporting Club**, o trumpai tiesiog **Smouha SC** – Egipto futbolo klubas, įsikūręs Smuchoje, netoli Aleksandrijos. 

## Istorija
Klubas buvo suformuotas 1914 m. Vėlesniais metais buvo suformuota futbolo komanda, rungtyniavo Egipto futbolo čempionatuose.

2013–2014 m. sezonas buvo sėkmingiausias klubo istorijoje: Premjer lygoje užėmė antrą vietą ir pateko į Egipto futbolo taurės finalą.

2018–2019 m. rungtyniavo Premjer lygoje, liko dvyliktoje vietoje.
2021–2022 m. buvo šešti.

## Pasiekimai

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia mėlyna apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
El Entag El Harby SC

**El Entag El Harby Sporting Club** – Egipto futbolo klubas, įsikūręs Kaire. 

## Istorija
Klubas buvo suformuotas 2004 m. 2014–2015 m. tapo Antrojo diviziono (II pakopa) nugalėtojais ir pateko į Premjer lygą.

2020–2021 m. Premier lygoje liko septyniolikti ir po sezono perkelti į  žemesnį divizioną.

## Sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia geltona juoda apranga. 

## Garsesni žaidėjai
; Žaidėjai, atstovavę Kataro nacionalinei rinktinei
*  
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
El Gouna FC

**Gunos (el Gunos) futbolo klubas**, o angliškuose šaltiniuose žinomas kaip **El Gouna Football Club** – Egipto futbolo klubas, įsikūręs El Gunoje, netoli Hurgados. 

## Istorija
Klubas buvo suformuotas 2003 m. Nuo 2003–2004 m. žaidė ketvirtame divizione (IV pakopa), netrukus buvo perkelti į trečią divizioną (III).

2008–2009 m. tapo Antrojo diviziono nugalėtojais ir pateko į stipriausią šalies lygą.

Nuo 2009–2010 m. sezono rungtyniavo Premjer lygoje. Debiutiniame sezone užėmė dvyliktą vietą, o 2010–2011 m. liko vienuolikti.

2011–2012 m. ir 2012–2013 m. sezonai nutrūkdavo ir liko nebaigti dėl pilietinių neramumų Egipte. 

2014–2015 m. Premjer lygoje liko šešiolikti ir po  sezono buvo perkelti į žemesnį divizioną.

Nuo 2015–2016 m. sezono žaidė Antrame divizione (II). 2017–2018 m. sezone tapo nugalėtojais savo grupėje ir pateko į stipriausią šalies lygą.

Nuo 2018–2019 m. sezono rungtyniavo Premjer lygoje. 2021–2022 m. liko šešiolikti ir iškrito į žemesnę pakopą.

2022–2023 m. sezone tapo Antrojo diviziono nugalėtojais savo grupėje ir pateko į stipriausią šalies lygą.

## Pasiekimai
;  Antrasis divizionas (II)
*  **Nugalėtojai (3 kartus):** 2008–2009, 2017–2018, 2022–2023 m.

;  Egipto futbolo taurė
:  **Finalininkai**:

## Sezonai
; Pastarųjų metų sezonai

|}
Šaltiniai:

## Spalvinė gama

; Aprangų gamintojai
* Adidas: nežinomi metai;

## Apranga
; Sportinės aprangos pokyčiai.
* Namuose žaidžia balta juoda apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* facebook paskyra
* SOCCERWAY
* FLASHSCORE
* TRANSFERMARKT
* Globalsportsarchive
Haras El Hodoud SC

**Haras El Hodoud Sporting Club** – Egipto futbolo klubas, įsikūręs El Makso mieste, netoli Aleksandrijos. 

## Istorija
Klubas buvo suformuotas 1932 m. ir vadinosi **Khafr El Sawahel**. Nuo 1974 m. žinomas kaip **Haras El Hodoud**.

2021–2022 m. rungtyniavo Antrame divizione ir tapo C grupės nugalėtojais. Po sezono perkalti į Premjer lygą.

2022–2023 m. rungtyniavo aukščiausiame šalies divizione, tačiau liko paskutinėje vietoje. Iškrito į žemesnį divizioną.

2023–2024 m. sezone Antrame divizione buvo trečioje ir pateko į stipriausią šalies divizioną.

Nuo 2024–2025 m. sezono rungtyniavo Nilo lygoje (I).

## Pasiekimai

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia raudona apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Globalsportsarchive
El Dakhleya SC

**Dachlėjos sporto klubas**, o angliškuose šaltiniuose žinomas kaip **El Dakhleya Sporting Club** () – Egipto futbolo klubas, įsikūręs Abasijoje netoli Kairo. Dar žinomas **El Dakhlia SC** pavadinimu.

## Istorija
Klubas buvo suformuotas 2005 m. Kitados varžėsi Antrame divizione, o vėliau pateko į aukščiausią šalies lygą.

2018–2019 m. sezone rungtyniavo Premjer lygoje. Galutinėje ekipų rikiuotėje liko septyniolikti ir po sezono perkelti į žemesnį divizioną.

2021–2022 m. rungtyniavo Antrame divizione (II pakopa) ir tapo „B“ grupės nugalėtojais.

2022–2023 m. rungtyniavo aukščiausiame šalies divizione.

## Pasiekimai
;  Antrasis divizionas (II)
: Nugalėtojai: 2021–2022 m. „C“ grupėje

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia raudona juoda apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Nogoom FC

**Nogūmo futbolo klubas**, o angliškuose šaltiniuose žinomas kaip **Nogoom Football Club** arba **Nogoom El Mostakbal Football Club** – Egipto futbolo klubas, įsikūręs Spalio 6 d. mieste, netoli Gizos.

## Istorija
Klubas buvo suformuotas 2006 m. Žaidė Antrame divizione (antra pakopa).

2018–2019 m. rungtyniavo Premjer lygoje, bet liko paskutinėje (18) vietoje ir po sezono buvo perkelti į žemesnį divizioną.

## Pasiekimai
*  **Antrasis divizionas (D2)**:
* **Nugalėtojai (1):** 2017–2018 m.

## Sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia balta apranga. 

## Garsesni žaidėjai
; Žaidėjai, atstovavę Kataro nacionalinei rinktinei
*  
; Užsieniečiai
* 

## Išnašos

## Nuorodos
* facebook paskyra
* SOCCERWAY
* FLASHSCORE
* TRANSFERMARKT
* Globalsportsarchive
Aswan SC

**Asuano klubas**, o angliškuose šaltiniuose žinomas kaip **Aswan Sporting Club** – Egipto futbolo klubas, įsikūręs Asuane.

## Istorija
Klubas buvo suformuotas 1930 m.

2021–2022 m. rungtyniavo Antroje lygoje (antra pakopa) ir A grupėje buvo lyderiais.

2022–2023 m. rungtyniavo aukščiausiame šalies divizione.

## Pasiekimai
* **Antrasis divizionas (D2)**:
: Nugalėtojai: 2018/2019

## Sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia mėlyna apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* TRANSFERMARKT
* Globalsportsarchive
Tanta SC

**Tantos sporto klubas**, o angliškuose šaltiniuose žinomas kaip **Tanta Sporting Club**, o trumpai tiesiog **Tanta SC** – Egipto futbolo klubas, įsikūręs Tantoje.

## Istorija
Klubas buvo suformuotas 1928 m.

## Pasiekimai
;  **Antrasis divizionas (D2)**:
* Nugalėtojai (1): 2018–2019 M.

## Sezonai

|}
Šaltiniai:

## Apranga
; Sportinės aprangos pokyčiai.
* Namuose rungtyniauja geltona mėlyna apranga. 

## Garsesni žaidėjai
; Žaidėjai, atstovavę Kataro nacionalinei rinktinei
*  
; Užsieniečiai
* 

## Išnašos

## Nuorodos
* Facebook paskyra
* Instagram paskyra
* SOCCERWAY
* FLASHSCORE
* Transfermarkt
* Globasportarchive
ZED FC

**[[ZED FC]]**, o ankstesniais metais žinomas **Football Club Masr** pavadinimu – Egipto futbolo klubas, įsikūręs Kaire.

## Istorija
Klubas buvo suformuotas 2009 m. ir buvo žinomas žinomas **Football Club Masr** pavadinimu 

2018–2019 m. sezone rungtyniavo Antrame divizione ir tapo B grupės nugalėtojais. Po sezono perkelti į aukščiausią šalies lygą.

2019–2020 m. sezone debiutavo Premjer lygoje. Sezonas nesusiklostė ir iškrito į žemesnį divizioną.

Nuo 2020–2021 m. sezono žaidė Antrame divizione, o 2022–2023 m. tapo „B“ grupės nugalėtojais ir pateko į Premjer lygą.

2023–2024 m. sezone rungtyniavo aukščiausioje šalies lygoje.

## Pasiekimai
;  **Antrasis divizionas (D2)**:
* **Nugalėtojai (2):** 2018–2019, 2022–2023 m.

## Sezonai
; Pastarųjų metų sezonai

|}
Šaltiniai:

## Spalvinė gama

## Apranga
; Sportinės aprangos pokyčiai.
* Namuose žaidžia juoda apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Antonino maras

**Antonino maras**, dar vadinama **Galeno maras** – 165–180 m. Romos imperijoje vykusi pandemija, kurią į Romą atnešė iš karų Artimuosiuose Rytuose grįžę legionai. Pandemija vadinama pagal tuometinio imperatoriaus Marko Aurelijaus Antonino pavardę, arba Galeno pandemija – pagal ją aprašiusį romėnų gydytoją Klaudijų Galeną. Istorikai mano, kad tai galėjo būti arba raupų, arba tymų pandemija, tačiau tvirtai konkreti liga nėra žinoma. 2010 m. publikuotas tyrimas nustatė, kad tymai greičiausiai išsivystė vėliau, nei 500-ieji mūsų eros metai, keliais šimtais metų vėliau už Antonino pandemiją, todėl labiau tikėtina jos liga yra raupai. Pasak romėnų istoriko Kasijaus Diono, liga per dieną nusinešdavo apie du tūkstančius gyvybių, o nuo jos mirdavo apie ketvirtadalis apsikrėtusiųjų. Apytiksliai paskaičiuota, kad nuo Antonino pandemijos galėjo mirti apie 5 milijonus žmonių. Liga išplito į galų ir germanų žemes, net šiauriau Reino. V a. ispanų kunigas ir istorikas Orosijus rašė, kad dėl epidemijos ištisi Italijos ir pietinės Europos kaimai tapo nebegyvenami.

Svarbiausias to laikmečio šaltinis yra gydytojo Klaudijaus Galeno užrašai. Galenas prižiūrėjo imperatorius Marką Aurelijų bei Lucijų Verą, 168–169 m. žiemą buvo su kariais Akvilėjoje ten prasidėjus ligos protrūkiui. Jis aprašė pandemiją traktate *Methodus Medendi*, taip pat daug sykių minėjo kituose savo raštuose. Galenas minėjo šiuos simptomus: karščiavimą, viduriavimą, faringitą, devintą ligos dieną prasidedantį odos trūkinėjimą – kartais su pūliavimu, kartais be.

Antonino pandemija labai susilpnino romėnų armiją ir apsunkino gynybą nuo germanų įsiveržimų (markomanų karai).

## Šaltiniai
Liatyvas

**Liatyvas** – linksnis, reiškiantis judėjimą į vietą, šiam linksniui galima kelti klausimą *į ką?* Liatyvas, drauge su vietininku ir abliatyvu, priklauso pagrindinių vietą nurodančių linksnių grupei. Terminas išvestas iš lotynų kalbos *lat-*, veiksmažodžio *ferre* 'nešti' dalyvio kamieno.

Liatyvas būdingas Uralo kalboms, jis buvo vienas iš Uralo prokalbės linksnių. Liatyvas tebevartojamas daugelyje Uralo kalbų, pavyzdžiui, suomių, erzių, mokšų, pievų marių. Kitose Uralo kalbose (pavyzdžiui, vepsų, vodų, ižorų, lyvių ir kt.) liatyvas išlikęs prieveiksmiuose.

Šis linksnis dar sutinkamas Kaukazo cezų kalbose, sakykime, cezų, bežtų ir chvaršų, taip pat – kartvelų kalbose (lazų).

Dabartinėje suomių kalboje liatyvas vartojamas retai, jis pasitaiko suprieveiksmėjusiose formose: *alas* 'žemyn', *kauas*/*kauemmas* 'tolyn', *pois* 'šalin', *rannemmas* 'į krantą (kranto link)'. Paprastai suomių kalboje liatyvo priesaga yra *-s*.
## Išnašos
Koronavirusai

* *[[Alphacoronavirus]]*
* *[[Betacoronavirus]]*
* *[[Gammacoronavirus]]*
* *[[Deltacoronavirus]]*

**Koronavirusai** – grupė virusų, kurie priklauso *Coronaviridae* šeimai, *Orthocoronovirinae* pošeimiui. Jie yra apvalkaliniai virusai, turintys teigiamos prasmės (*positive-sense*) viengrandį ribonukleino rūgšties (RNR) genomą ir spiralinės simetrijos nukleokapsidę. Koronavirusų genomo dydis svyruoja nuo maždaug 27 iki 34 kilobazių – didžiausias tarp žinomų RNR virusų.

Koronavirusai savo pavadinimą gavo dėl to, kad žiūrint per elektroninį mikroskopą jie atrodo lyg su karūna ar saulės vainiku ( 'karūna, nimbas').

Atrasti apie 1960 m.

## Paukščių ir žinduolių koronavirusai

Koronavirusai sukelia žinduolių ir paukščių kvėpavimo, nervų, virškinimo sistemos ir vidaus organų ligas. Įvairūs gyvūnai gali tapti koronaviruso infekcijos nešiotojais. Skirtingoms rūšims simptomai skiriasi: paukščiams jie sukelia viršutinių kvėpavimo takų ligas, o karvėms ir kiaulėms – viduriavimą. Tarp gyvūnams sukeliamų ligų yra:
* infekcinis paukščių bronchitas (jį sukelia paukščių bronchito virusas IBV, priklausantis gamma-koronavirusams)
* infekcinis kačių peritonitas (sukelia kačių koronavirusas, priklausantis alpha-koronavirusams)
* virusinis galvijų gastroenteritas.

## Žmonių koronavirusai
Nors paprastai jis cirkuliuoja tarp gyvūnų, tačiau kai kurie iš jų gali infekuoti ir žmones.

Žmonių koronavirusai buvo atrasti XX a. septintojo dešimtmečio pradžioje. Pirmieji atrasti žmonių koronavirusai buvo rasti peršalimu sergančių pacientų nosiaryklėje, vėliau pavadinti žmogaus koronavirusu 229E ir žmogaus koronavirusu OC43.

Žmonėms koronavirusai sukelia paprastai nesunkias kvėpavimo takų infekcijas, tokias kaip peršalimas, nors retesnės formos, tokios kaip SARS (sunkus ūminis respiracinis sindromas), MERS (Artimųjų Rytų kvėpavimo takų sindromas) ir COVID-19 gali būti mirtinos.

Dažniau sunkesnės ligos formos išsivysto asmenims, turintiems lėtinių kvėpavimo takų, širdies ir kraujagyslių sistemos ligų, vyresnio amžiaus asmenims, vaikams. Virusas pirmiausia pažeidžia kvėpavimo takų ir virškinamojo trakto epitelinio audinio ląsteles. Kol kas nesukurta vakcinų ar antivirusinių preparatų žmogaus šių virusų sukeliamų ligų prevencijai ar gydymui.

2019 m. gruodžio mėn. Kinijos Hubėjaus provincijos sostinėje Uhano mieste kilo koronaviruso SARS-CoV-2 sukeltos ligos COVID-19 pandemija.

## Taksonomija

*[[Nidovirales]]* poklasio *[[Coronaviridae]]* šeimos *Orthocoronavirinae* pošeimis skirstomas į keturias gentis: Alphacoronavirus, Betacoronavirus, Gammacoronavirus ir Deltacoronavirus. Alpha- grupei priklauso žmogaus koronavirusai 229E ir NL63, beta- koronavirusams – žmogaus koronavirusai OC43 ir HKU 1. Jie sukelia nepavojingas kvėpavimo takų infekcijas. Sunkius sveikatos sutrikimus žmonėms sukelia SŪRS-CoV (sukelia SŪRS), ARRS-CoV (sukelia MERS) ir naujasis SŪRS-CoV-2 (sukelia COVID-19).

## Šaltiniai
Nepocianas (Astūrija)

**Nepocianas** (lot. k. *Nepotianus*, isp. k. *Nepociano*) buvo trumpą laiką Astūrijos karaliumi 842 m. Jis buvo rūmų grafas valdant Alfonsui II, kurio giminaitis jis buvo. Jų giminystės ryšiai ir Nepociano valdymo teisėtumas yra diskusijų objektas.

Vėlesni šaltiniai vadina jį Alfonso II svainiu, bet chronologiškai tai neįmanoma ir nežinoma nieko apie tariamą seserį. Seniausios chronikos jį vadina Alfonso pavaldiniu. Kiti mokslininkai jį sieja su Nepocianu, minimu Silo chartijoje, bet tuomet jam būtų virš 90 metų, kai jis tapo karaliumi.

jis valdė trumpai, nes sukilo kitas Alfonso pavaldinys Ramiras ir nugalėjo Nepocianą Kornelanos tilto mūšyje. Po to Ramiras tapo karaliumi.
Hanna Öberg

**Hana Eberg** (, g. 1995 m. lapkričio 2 d. Kirunoje, Švedijoje) – švedų biatlonininkė, olimpinė čempionė asmeninėse 15 km lenktynėse ir estafetėje, triskart pasaulio čempionė.

## Karjera
Biatlonu užsiima nuo 2005 m. Švedijos rinktinėje nuo 2012 m. Nuo 2012 iki 2016 m. dalyvavo jaunių ir jaunimo čempionatuose, IBU taurėje. 2016 m. Estešunde debiutavo pasaulio taurės varžybose, užėmė šeštą vietą mišrioje estafetėje. 2017 m. debiutavo pasaulio čempionate Hochfilcene, estafetėje ir mišrioje estafetėje buvo šešta. 2017–2018 m. sezone Rūpoldinge iškovojo savo pirmąjį pasaulio taurės medalį – bronzą estafetėje. 2018 m. debiutavo Pjongčano olimpinėse žaidynėse, tapo čempione asmeninėse lenktynėse ir vicečempione estafetėje. 2018–2019 m. sezone buvo viena iš pasaulio taurės lyderių: bendroje įskaitoje užimta penkta vieta, masinio starto rungtyje – pirma. Sezono metu iškovotas pirmas pasaulio taurės medalis asmeninėse rungtyse (bronza persekiojimo lenktynėse Nove Meste) ir pirma pasaulio taurės pergalė (masinio starto lenktynėse Holmenkolene). Sėkmingai pasirodė ir 2019 m. pasaulio biatlono čempionate Estešunde: tapo čempione asmeninėse lenktynėse, iškovojo sidabrą estafetėje ir bronzą vienetų mišrioje estafetėje. 2019–2020 m. sezone pasaulio taurės bendroje įskaitoje užėmė 4 vietą, asmeninėje 15 km rungtyje – pirmą. 2025–2026 m. sezone pasiekė karjeros rekordą – iškovojo antrą vietą pasaulio taurės bendroje įskaitoje.

## Asmeninis gyvenimas
Užaugo Piteo mieste. Netekėjusi, gyvena Estešunde kartu su švedų biatlonininku Martinu Ponsiluoma. Hanos jaunesnė sesuo Elvira – biatlonininkė, Švedijos rinktinės narė.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2026-03-22.*

## Išnašos

## Šaltiniai
* Hanna Oeberg, IBU Datacenter (angl.)
* Hanna OEBERG, The Biathlon Family, IBU (angl.)
HD 89744 b

**HD 89744 b** (arba **HD 89744 A b**, **HR 4067 A b**, **GJ 9326 A b**, **HD 89744 b**) – egzoplaneta, skriejanti apie F spektrinės klasės žvaigždę HD 89744. Nuo Saulės sistemos nutolusi apie 128,6 šviesmečio (39,4 parseko).

HD 89744 b yra dujinė milžinė. Planetos masė siekia 8,35 Jupiterio masės, o spindulys – apytikriai 1,12 karto didesnis nei Jupiterio. Apie savo žvaigždę planeta apskrieja per 256,78 (± 0,02) paros, jos orbitos didysis pusašis – 0,917 (± 0,009) av, o ekscentricitetas – 0,677 (± 0,003). HD 89744 b masė nustatyta radialinių greičių metodu.

Apie HD 89744 b atradimą pranešta 2000 m. Planeta aptikta Fred Lawrence Whipple observatorijoje (Arizona, JAV), taikant radialinių greičių metodą. Be HD 89744 b, šioje sistemoje dar atrasta HD 89744 c planeta.

## Šaltiniai
Ettore Bugatti

**Etorė Arkas Isidoras Bugatis** (*Ettore Arco Isidoro Bugatti*, 1881 m. rugsėjo 15 d. – 1947 m. rugpjūčio 21 d.) buvo italų kilmės prancūzų automobilių inžinierius ir dizaineris. Labiausiai jis žinomas dėl 1909 m. įkurtos automobilių gamybos kompanijos „Bugatti“.

E. Bugatti gimė italų menininkų šeimoje Milane. Jo tėvas Carlo Bugatti (1856–1940) buvo Moderno Italijos meno baldų ir papuošalų kūrėjas. Jo brolis Rembrandt Bugatti buvo gyvūnų statulų skulptorius.

Jau nuo pat jaunystės E. Bugatti rodė susidomėjimą variklių ir automobilių sandara ir su kompanija „Prinetti & Stucchi“ 1899 m. sukūrė pirmąjį savo automobilio modelį „Bugatti Type 1“.

1901 m. dizaineris sukūrė antrąjį „Bugatti“ modelį „Type 2“. Šis modelis tais metais laimėjo pagrindinį prizą Milano parodoje. Visi kiti modeliai iki pat „Type 7“ buvo vadinami „De Dietrich-Bugatti“.

1906 m. E. Bugatii pradėjo glaudų bendradarbiavimą su variklių gamintoja „Deutz AG“. 1907 m. jis tapo šios įmonės produkcijos vadovu. Šiose pareigose E. Bugatti sukūrė „Type8/9“, o „Type 10“ sukūrė savo namų rūsyje. 1913 m. E. Bugatti „Peugeot“ užsakymu sukūrė mažą miesto automobilį „Peugeot Bébé“.

Nepaisant to, kad inžinierius gimė Italijoje, savo įmonę „Automobiles E. Bugatti“ 1909 m. jis įkūrė Molshaimo mieste, tuometinėje Vokietijoje (dabar Prancūzija). Nuo to laiko E. Bugatti įmonė tapo žinoma dėl prabangių, greitų ir išskirtinių automobilių gamybos. Išskirtinis technologijų vystymas kompanijai leido pasiekti didelės sėkmės automobilių sporte – „Bugatti“ automobiliai laimėjo pirmuosius tris istorijoje Monako GP 1929, 1930 ir 1931 m.

I pasaulinio karo metu E. Bugatti pradėjo gaminti variklius lėktuvams. 1939 m. įmonė sukūrė pirmąjį savo lėktuvą „Bugatti Model 100“, turėjusį dalyvauti lenktynėse, tačiau jis nebuvo paruoštas iki nustatyto laiko, tad šiuo metu vienintelis pagamintas egzempliorius laikomas muziejuje.

1939 m. rugpjūčio 11 d. E. Bugatti sūnus Jean žuvo bandydamas „Bugatti Type 57“ automobilį. Po šios nelaimės Bugatti kompanija susidūrė su sunkumais. II pasaulinio karo metu buvo susprogdinta įmonės gamykla šalia Molshaimo ir įmonė prarado teises į nuosavybę.

2000 m. E. Bugatti buvo įtrauktas į JAV automobilių šlovės sąrašą.

## Šaltiniai
Muhamedas Daudas

**Muhamedas Daudas Chanas** (; ‎1909 m. liepos 18 d. – 1978 m. balandžio 27 d.) – Afganistano pirmasis prezidentas, vadovavęs 1973−1978 m.

## Biografija

Muhamedas Daudas buvo kilęs iš ilgą laiką Afganistaną valdžiusios giminės. Jis buvo Muhamedo Zahiro pusbrolis. Jo tėvas Muhamedas Azizas 1917−1919 m. buvo Afganistano užsienio reikalų ministras. Mokėsi Kabule ir Prancūzijoje. Po to siekė karjeros tarnaudamas kariuomenėje ir 1939 m. iškilo iki kariuomenės vado posto. 1946−1953 m. užėmė Afganistano gynybos ministro postą ir 1953−1963 m. buvo Afganistano ministras pirmininkas. Jis iš karto ėmėsi šalies modernizavimo. Priėmė paramą tiek iš TSRS, tiek iš JAV, praplėtė moterų teises, ragino moterų nebedėvėti šydų viešumoje. Buvo tvarkomi keliai, statomi fabrikai ir hidroelektrinės. 1947 m. Afganistano rytuose susikūrė nepriklausomas Pakistanas. Afganistanas nepripažino Diurando linijos valstybine siena, kilo puštūnų neramumai, kurie privedė prie to, kad Pakistanas uždarė sieną su Afganistanu. Muhamedas Daudas palaikė Pakistano puštūnų atsiskyrimo ir nepriklausomos valstybės, Puštūnistano sukūrimą, atvirai konfliktavo su Pakistano prezidentu Muhamedu Ajubu. 1955 m. Afganistane apsilankė TSRS politiniai lyderiai Nikita Chruščiovas ir Nikolajus Bulganinas. Jie pasiūlė M. Daudui 100 mln. dolerių paskolą ir vėliau tais metais suteikė 25 mln. dolerių vertės karinės paramos. Visuomenėje kilo nepasitenkinimas M. Daudu tiek dėl jo Puštūnistano valstybės idėjos propagavimo, tiek dėl ryšių su komunistine SSRS. Konfliktas su Pakistanu paveikė prekybą.

1963 m. Muhamedas Zahiras privertė M. Daudą atsistatydinti ir perėmė tiesioginį šalies valdymą. Kitais metais įtvirtino konstitucinę monarchiją ir apribojo valdančios giminės nariams galimybes užimti svarbius postus vyriausybėje, taip atkirsdamas Muhamedą Daudą iš kišimosi į politiką. Aštuntojo dešimtmečio pradžioje kilus sausroms ir badui nepasitenkinimas karaliumi didėjo. 1973 m., kai Muhamedas Zahiras buvo išvykęs į Italiją akies operacijai, liepos 17 d. įvyko Muhamedo Daudo perversmas šalyje. Kariuomenės remiamas jis paskelbė, kad panaikina monarchiją ir įkuria respubliką, pasiskelbė prezidentu. Zahiras nusprendė nepradėti pilietinio karo ir rugpjūčio 24 d. atsisakė sosto. Iš tikro respublika buvo tik politinis M. Daudo lozungas, nes jis tapo faktiniu diktatoriumi. Jis paleido įstatymų ruošėjus ir uždraudė visas partijas, 1975 m. pasirašė neutraliteto ir neagresijos sutartį su TSRS, kas sukėlė islamistinių grupių nepasitenkinimą. Vidaus politikoje M. Daudas po to siekė atsiriboti tiek nuo TSRS, tiek nuo JAV įtakos, sustiprinti ryšius su kitomis islamiškosiomis valstybėmis. Jis siekė apriboti valstybinę nuosavybę ir skatino privatų verslą. Tai priešiškai nuteikė kairuolišką Afganistano liaudies demokratinę partiją. M. Daudui pabandžius iš kariuomenės pašalinti kairuoliškus karininkus 1978 m. balandžio 27 d. šie sukilo. Muhamedas Daudas buvo nužudytas kartu su šeima ir rėmėjais. Po jo prezidentu tapo Nur Muhamedas Tarakis.

## Šaltiniai
* Discover Countries – Afghanistan, 2003
* Enciklopedija Britannica
Kiprijono pandemija

**Kiprijono pandemija** – maždaug 249–262 m. Romos imperijoje plitusi pandemija, pavadinta pagal ją aprašiusį Kiprijoną, Kartaginos vyskupą. Nėra konkrečiai žinoma, kokios tai ligos pandemija. Labiausiai tikėtini spėjimai yra raupai, pandeminis gripas ar kokie nors *[[Filoviridae]]* šeimos virusai. Pandemiją taip pat vėliau aprašė Pontijus Kartaginietis, Kiprijono biografas, savo veikale „Kiprijono gyvenimas“ (). 2014 m. archeologai Egipte atkasė masinę III a. kapavietę žmonių palaikų, apipiltų kalkėmis – tuo periodu naudotomis dezinfekcijai.

Manoma, kad nuo pandemijos mirė apie trečdalis Aleksandrijos gyventojų. Romoje mirdavo apie penkis tūkstančius žmonių per dieną. Kiprijono pandemija buvo vienas iš faktorių, sukėlusių Trečiojo amžiaus krizę, beveik sužlugdžiusią Romos imperiją.

## Šaltiniai
FK Grafičar

**Futbolo klubas Grafičar** arba tiesiog **FK Grafičar** – Serbijos futbolo klubas iš Belgrado.

## Istorija
Klubo ištakos siekia 1922 m. Kitados žaidė regioninėse pirmenybėse. 

2018–2019 m. sezone tapo Trečios pakopos nugalėtojais (Belgrado zonoje) ir iškopė į Antrą lygą (II pakopa).

Nuo 2019–2020 m. sezono rungtyniavo Pirmoje lygoje (II). Užėmė antrą vietą pirmenybėse, bet dėl pandemijos įvyko eilė pokyčių ir klubas į Superlygą nepateko. Vėlesniais metais ir toliau rungtyniavo Pirmoje lygoje. 2022–2023 m. sezone buvo trečioje vietoje ir žaidė pereinamąsias rungtynes, tačiau pralaimėjo ir į Superlygą nepateko.

## Pasiekimai
* **Serbų lyga (D3)**:
: Nugalėtojai: 2018–2019 *(Belgrado zona)*

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia purpurine apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Petrojet SC

**Petrodžeto sporto klubas**, o angliškuose šaltiniuose žinomas kaip **Petrojet Sporting Club**, o trumpai **Petrojet SC** – Egipto futbolo klubas, įsikūręs Suece.

## Istorija
Klubas buvo suformuotas 2000 m. 2018–2019 m. rungtyniavo Premjer lygoje, bet tarp aštuoniolikos dalyvių liko šešiolikti ir po sezono buvo perkelti į žemesnį divizioną.

2021–2022 m. sezone Antrame divizione (II pakopa) liko antroje vietoje. 2023–2024 m. sezone tapo nugalėtojais Antrame divizione ir pateko į stipriausią šalies divizioną.

Nuo 2024–2025 m. rungtyniavo Premjer lygoje.

## Pasiekimai
;  Premjer lyga
*  Trečioji vieta (1): 2008–2009 m.

## Sezonai
; Pastarųjų metų sezonai

|}
Šaltiniai:

## Apranga
; Sportinės aprangos pokyčiai.
* Namuose žaidžia mėlyna apranga. 

## Garsesni žaidėjai
; Žaidėjai, atstovavę Egipto nacionalinei rinktinei
*  
; Užsieniečiai
* 

## Išnašos

## Nuorodos
* **Oficiali klubo svetainė**
* SOCCERWAY
* FLASHSCORE
* TRANSFERMARKT
* Globalsportsarchive
FK Kabel

**Futbolo klubas Kabel** arba tiesiog **FK Kabel** – Serbijos futbolo klubas iš Novi Sado.

## Istorija
Klubo ištakos siekia 1932 m.

2018–2019 m. sezone tapo Trečios pakopos nugalėtojais (Vojvodinos zonoje) ir iškopė į Antrą pakopą. Ilgam Pirmoje lygoje įsitvirtinti nepavyko. Po trijų sezonų Pirmoje lygoje, sekė kritimas į žemesnį divizioną.

## Pasiekimai
* **Serbų lyga (D3)**:
: Nugalėtojai: 2018–2019 *(Vojvodina)*

## Sezonai

|}

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Hafizula Aminas

**Hafizula Aminas** (; ‎1929 m. rugpjūčio 1 d. – 1979 m. gruodžio 27 d.) – Afganistano prezidentas ir ministras pirmininkas, vadovavęs trumpą laiką 1979 m.

## Biografija

Hafizula Aminas gimė 1929 m. rugpjūčio 1 d. Pagmane. Jis buvo kilęs iš gilzajų. Jis mokėsi Kabulo universitete ir po to mokslus užbaigė Kolumbijos universitete JAV. Grįžęs į Afganistaną dirbo mokytoju, priklausė „Bundačio jaunimo“ reformistų draugijai. 1963 m. įstojo į įsteigtą marksistinę Afganistano liaudies demokratinę partiją (ALDP). Jis organizavo 1978 m. balandžio 27 d. perversmą, nuvertusį prezidento Muhamedo Daudo valdžią. Kartu su prezidentu paskelbtu Nur Muhamedu Tarakiu jis susidorojo su oponuojančios „Vėliavos“ frakcijos partijos nariais. Hafizula Aminas buvo paskelbtas pavaduojančiu ministru pirmininku, jo įtaka augo ir 1979 m. kovo 27 d. Tarakis perleido jam ministro pirmininko postą. Tuo metu Afganistane buvo nestabilu dėl visuomenės pasipriešinimo marksistinėms reformoms.

1979 m. rugsėjo 14 d. Hafizula Aminas pašalino Tarakį iš valdžios, pasiskelbė prezidentu. Jis pasirodė besantis dar didesnis tironas nei Tarakis. Per savo asmeninę policinę Nacionalinę Organizaciją Revoliucijai Ginti jis žiauriai susidorojo su oponentais. Islamiška opozicija pradėjo pereiti į ginkluotą organizuotą pasipriešinimą. TSRS buvo bijoma, kad ši vyriausybė neišsilaikys, o Hafizula Aminas bandė užmegzti ryšius su JAV ir Pakistanu. Tuo metu buvo pagrobtas ir nužudytas JAV ambasadorius Afganistane Adolfas Dabsas. JAV iškart nutraukė bet kokią paramą Afganistanui, TSRS ragino Hafizulą Aminą švelninti marksistines reformas, ką Hafizula atsisakė padaryti. Slaptai prie sienos su Afganistanu sukaupus kariuomenę TSRS 1979 m. gruodžio 24 d. pradėjo karinę invaziją į šalį. Hafizula Aminas buvo nužudytas gruodžio 27 d. vidaus sukilimo metu, prezidentu patvirtintas Babrakas Karmalis.

## Šaltiniai
* Discover Countries – Afghanistan, 2003
* Enciklopedija Britannica
Justiniano maras

**Justiniano maras** – *[[Yersinia pestis]]* bakterijos sukeliamo maro pandemija Viduržemio jūros regione 541–542 m. Labiausiai nuo pandemijos nukentėjo Bizantijos imperija bei Sasanidų imperija. Pavadinimą „Justiniano maras“ davė XX a. istorikai, pagal protrūkio metu Bizantiją valdžiusio imperatoriaus Justiniano vardą. Justiniano maras yra laikomas viena iš didžiausių ir daugiausia mirčių sukėlusių pandemijų istorijoje, o socialinė ir kultūrinė įtaka lyginama su juodosios mirties XIV a. Tačiau kai kurie istorikai mano, kad iš tiesų pandemija buvo žymiai mažesnio masto, nei priimta laikyti. Dėl konkrečios ligos buvo ilgą laiką spėliojama, tačiau maro versiją patvirtino 2013 ir 2015 m. atlikti genetiniai tyrimai.

Justiniano maras yra pirmoji žinoma maro epidemija.

Į Konstantinopolį maras greičiausiai pateko iš Egipto grūdų laivais, pernešamas žiurkių. Pirmasis epidemijos protrūkį Pelusiumo uoste 541 m. aprašė Bizantijos filosofas ir istorikas Prokopijus. Kiti du svarbūs tų laikų šaltiniai yra Jono Efesiečio bei Sirijos istoriko Evagrijaus Scholasto raštai. Evagrijus buvo ir pats užsikrėtęs maru, tačiau išgyveno.

Prokopijus rašė, kad per dieną Konstantinopolyje nuo maro mirdavo apie dešimt tūkstančių žmonių, tačiau istorikai šiuo skaičiumi abejoja. Taip pat, pasak Prokopijaus, mirčių skaičius buvo toks didelis, kad nebuvo vietos laidoti lavonų, jie gulėdavo suversti į krūvas, ir visas miestas dvokė mirtimi.

Maro epidemijos atsikartojo VI, VII ir VIII amžiais, tačiau vis silpnesnės ir labiau lokalizuotos. Po paskutinės maždaug 750-aisiais metais, tokio dydžio maro pandemijų daugiau Europoje nebuvo iki XIV a. Juodosios mirties.

## Šaltiniai
Lyksūdės vandens malūnas

**Lyksūdės vandens malūnas** –  vandens malūnas su technologine įranga, stovintis Skuodo rajone, Šačių seniūnijoje, Lyksūdės kaime, 3 km į šiaurės vakarus nuo Šačių, prie Šatos upelio. Šalia praeina kelias , greta telkšo Lyksūdės tvenkinys. 1997 m. malūnas įrašytas į LR Kultūros vertybių registrą. 

1830 m. malūnas pastatytas pagal tipinį projektą. Jis turi romantizmo stiliaus bruožų, yra stačiakampio plano simetriškas statinys. Vidaus erdvė padalinta į gyvenamąsias ir ūkines patalpas. Gamybinėms reikmėms panaudota pastogė ir rūsys. Į malūno užtvanką atsuktas statinio galinis šiaurinis fasadas.  Vanduo į užtvanką patekdavo iš kitoje kelio pusėje esančio tvenkinio. Šioje vietoje pylime dabar įrengtas kelio tiltas. Norint sumalti per dieną  pūdų grūdų,  vanduo turėdavo pasiekti ne mažesnį kaip metro aukštį, bet vasarą dažniausiai vandens trūkdavo.

Pastato pamatai ir sienos iš  akmens mūro. Stogas dvišlaitis, virš galinio šiaurinio fasado – pusvalminis, dengtas šiferiu (seniau  buvo dengtas čerpėmis). XX a.  4 dešimtmetyje stogo plokštumose pristatytos medinės, simetriškos viena kitai mansardos („salkos“), turinčios po du naujesnės konstrukcijos langus ir po vieną mažą langelį. 

Gyvenamosioms patalpoms būdingas senasis išplanavimas, primenantis XIX a. žemaičių trobos patalpų išdėstymą, kai trobos centre būna įrengtas didžiulis ugniakuras – virenė, skirianti priemenę į 2 dalis, kiekvieną su savo durimis į lauką ar prieangį. Priemenės ir virinės grindys – plūkto molio. Be išplanavimo, atskiros interjero detalės - durys su vyriais ir rankenomis, kai kurių langų rėmų konstrukcijos taip pat turi išliekamąją vertę. Gamybinės patalpos išlikusios nepakitusios.

## Šaltiniai
Nur Muhamedas Tarakis

**Nur Muhamedas Tarakis** (; ‎1917 m. liepos 15 d. – 1979 m. spalio 9 d.?) – Afganistano prezidentas ir ministras pirmininkas, vadovavęs 1978−1979 m.

## Biografija

Nur Muhamedas Tarakis gimė 1917 m. liepos 15 d. kaimiškoje šeimoje Gaznio provincijoje. Jis dirbo klerku Bombėjuje, kur mokėsi naktinėje mokykloje ir pramoko anglų kalbos. 1940-ųjų pabaigoje dirbo Afganistano vyriausybės spaudos departamente, 1953 m. paskirtas atašė Afganistano ambasadoje Vašingtone. Grįžęs į Afganistaną užsiėmė prekyba ir 1964 m. karaliui Muhamedui Zahirui įtvirtinus konstitucinę monarchiją jis dalyvavo įsteigiant kairuolišką Afganistano liaudies demokratinę partiją (ALDP) su ryšiais Sovietų Sąjungoje. Tarakis užėmė partijos generalinio sekretoriaus postą ir 1967 jai skilus vadovavo Liaudies frakcijai. 1973 m. valdžią šalyje paėmė Muhamedas Daudas, kuris pradėjo slopinti politines laisves. 1977 m. abi ALDP šakos susijungė, tikriausiai paveikus TSRS. Tarakis vėl tapo partijos generaliniu sekretoriumi.

1978 m. balandžio 27 d. kairuoliški kariuomenės karininkai nuvertė Muhamedą Daudą, buvo išvaduoti ALDP kaliniai. Tarakis buvo paskelbtas prezidentu ir ministru pirmininku. Jis paskelbė Demokratinę Afganistano respubliką. Vadovavo nuožmiai ir netaktiškai bandydamas įgyvendinti marksistinės ideologijos reformas. Patyrė didžiulį visuomenės pasipriešinimą, o siekiai išdalinti žemę beturčiams nesulaukė pritarimo. Jis kreipėsi paramos į TSRS, pačioje partijoje vyko skilimai ir jam buvo vis sunkiau suvaldyti viceprezidentą Hafizulą Aminą. 1979 m. kovą jis užleido ministro pirmininko postą Hafizulai. Rugsėjį keliavo į konferenciją Kuboje, o grįždamas apsilankė Maskvoje, kur, tikima, L. Brežnevo buvo patartas atsikratyti Hafizulos. Grįžus į Kabulą jam pasikėsinimas į Hafizulą nepavyko. Hafizula Aminas paėmė valdžią rugsėjo 14 d. Apie Tarakio mirtį pranešta spalio 9 d. Manoma, kad jis buvo nužudytas Hafizulos Amino nurodymu.

## Šaltiniai
* Discover Countries – Afghanistan, 2003
* Enciklopedija Britannica
Paulius Valinskas

**Paulius Valinskas** (g. 1995 m. gruodžio 9 d.) – Lietuvos krepšininkas, rungtyniaujantis įžaidėjo arba atakuojančio gynėjo pozicijoje.

2013 m. baigė Žalgirio-Sabonio sporto mokyklą. Nuo 2014 m. priklausė Kauno „Žalgiriui“, rungtyniavo dublerių komandoje. 2015–2016 m. sezone Nacionalinėje krepšinio lygoje užėmė antrą vietą. 2016–2018 m. Paulius Valinskas priimtas į pagrindinę „Žalgirio“ komandą, bet žaidė nedaug (įsimintiniausios varžybos – 11 taškų prieš Maskvos CSKA 2017 m. „Eurolygos“ susitikime). 2018–2019 m. skolintas Panevėžio „Lietkabeliui“ bei Orleano „Loiret Basket“. 2019 m. vėl tapo „Lietkabelio“ žaidėju. 2022 m. rugpjūčio pradžioje pasirašė dviejų metų sutartį su Belgrado „FMP“ klubu.

2023 m. rugsėjo pradžioje sugrįžo į Panevėžio „Lietkabelio“ klubu ir pasirašė sutartį iki sezono pabaigos.

Paulius Valinskas buvo Lietuvos jaunučių iki 16 m. rinktinės narys. 2018 m. debiutavo Lietuvos nacionalinėje rinktinėje.

## Pasiekimai
* LKL čempionas: 2017, 2018 m.
* Karaliaus Mindaugo taurė: 2017, 2018 m.
Eurolygos trecios vietos laimetojas 2018

## Šaltiniai
Mieleišiūnai (Gervėčiai)

**Mieleišiūnai** arba ***Mileišiūnai*** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 8,5 km į pietryčius nuo Astravo, 13,5 km į pietvakarius nuo Gervėčių. Iš vakarų juosia miškas, rytuose – Dailidėlių fermos.

## Šaltiniai
Petrikai (Astravas)

**Petrikai** (, ) – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 18 km į rytus nuo Astravo, 2,5 km į pietryčius nuo Rimdžiūnų. Pro kaimą teka Ašmenos upelis, šalia plyti durpynai.

Kaime iki XX a. pab. gyveno daugiausia lietuviai. Čia amžių praleido lietuvių tautodailininkė, pasakotoja Marija Mažeikienė.

## Šaltiniai
Muhamedas Nadžibula

**Muhamedas Nadžibula** (; ‎1947 m. vasaris – 1996 m. rugsėjo 27 d.) – Afganistano prezidentas, vadovavęs 1986−1992 m.

## Biografija

Muhamedas Nadžibula gimė ‎1947 m. vasarį Gardeze. Jis buvo kilęs iš gilzajų. 1964−1975 m. jis studijavo medicinos mokslus Kabulo universitete, tačiau niekuomet nedirbo gydytoju. 1965 m. jis įstojo į marksistinę Afganistano liaudies demokratinę partiją (ALDP). Dėl savo politinės veiklos buvo du kartus įkalintas. 1977 m. tapo partijos Centrinio komiteto nariu. Po 1978 m. perversmo, kai komunistai užėmė valdžią Afganistane, Nadžibula tapo Revoliucijos Tarybos nariu. Partijos „Liaudies“ frakcija paskubėjo pašalinti konkuruojančios „Vėliavos“ frakcijos narius, kuriems priklausė Nadžibula. Jis buvo paskirtas ambasadoriumi Irane, greitai pašalintas iš šio posto apkaltinus sąmokslu ir pabėgo į Rytų Europą. 1979 m. TSRS karinės invazijos metu „Liaudies“ frakcijos prezidentas Hafizula Aminas buvo nužudytas ir valdžia perduota „Vėliavos“ frakcijos nariams. Grįžęs Nadžibula 1980 m. paskirtas slaptosios policijos viršininku. Jis pagarsėjo žiaurumu, nesiskaitymu su priemonėmis, kaltintas dešimčių tūkstančių afganistaniečių areštais, žudynėmis ir kankinimais. TSRS „patarėjai“ Afganistane buvo patenkinti jo darbu ir matė jame pakaitalą neefektyviam kovose su mudžahedais prezidentui Babrakui Karmaliui. 1986 m. Karmaliui atsisakius posto prezidentu buvo patvirtintas Nadžibula.

Tapęs prezidentu Nadžibula prižiūrėjo naujos Afganistano konstitucijos sudarymą, kuria buvo praplėstos piliečių teisės, bet realiai jis kontroliavo policiją, kariuomenę ir valdė jėga. 1987 m. mudžahedams pasiekiant vieną pergalę po kitos Nadžibula siūlė susitaikyti, tačiau sukilėliai atmetė šiuos pasiūlymus. Taip pat dėl finansinės naštos ir bręstančios revoliucijos namie TSRS informavo, kad iki 1989 m. atitrauks savo kariškius iš Afganistano. Greitai paaiškėjo, kad Nadžibulos valdžia vos laikosi. 1990 m. jis vos išvengė perversmo, organizuoto jo paties gynybos ministro. Per JTO Nadžibula bandė tartis su mudžahedų grupuotėmis, bet nesėkmingai. 1992 m. kovą vyriausybei atsidūrus prie žlugimo ribos ir Kabule trūkstant maisto ir kuro Nadžibula atsistatydino iš prezidento pareigų. Kitą mėnesį jis buvo pašalintas iš partijos ir 1992 m. balandžio 17 d. prisiglaudė JTO būstinėje Kabule, kur išbuvo beveik kaliniu iki 1996 m. rugsėjo 28 d., kai Kabulą užėmus Talibanui jis buvo pakartas kartu su broliu, o kitą dieną pakarti jo sekretorius su sargybiniais.
Požiūris į Nadžibulą, kaip į brutalų sovietinių okupantų rėmėją, Afganistane buvo labai neigiamas, bet po 2001 m. nuvertus Talibano valdžią buvo prisimintos jo pastangos taikytis su mudžahedais, rasta teigiamų veiklos požymių.

## Šaltiniai
* The Encyclopedia of Middle East Wars, 2010, p. 874
* Enciklopedija Britannica
Pėteraičiai (Pilkalnis)

**Pėteraičiai** (, nuo 1938 m. *Petershausen*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 3 km į pietvakarius nuo Pilkalnio.

## Istorija

Minimi nuo 1539 m. Istoriniai pavadinimo rašybos variantai: *Petreytzschen*, *Petraitschen*, *Petreytschen*, *Peteraitschen*. 1785 m. buvo mišrusis kaimas su 9 ugniakurais, 1823 m. – mišrusis 9 sodybų kaimas su 62 gyventojais. 1723–1818 m. priklausė Įsruties apskrities Užpjaunių domenų valsčiui, 1818–1945 m. – Pilkalnio apskričiai. Tikintieji priklausė Pilkalnio evangelikų liuteronų parapijai. 1874 m. apskrityje įsteigtas Užpjaunių valsčius, kuriam priklausė ir Pėteraičių kaimo bendruomenė. Kaime buvo mokykla, vėjo malūnas, vėjo jėgainė.

Po Antrojo pasaulinio karo išnyko. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai